ชิมาดะ อลิส

"*พวกเราไม่ถือค่ะ ขอรับไว้ ช่วยเริ่มการแข่งขันด้วย*"
―ชิมาดะ อลิส
ชิมาดะ อลิสเป็นหัวหน้าทีมของ**ทีมตัวแทนมหาวิทยาลัย**ซึ่งเธอได้ข้ามชั้นเรียนมาจากประถม เธอยังเป็นลูกสาวของผู้นำตระกูลชิมาดะ,**ชิมาดะ จิโยะ**อีกด้วย

## เกริ่นนำ

อลิสเป็นหัวหน้าหน่วยทีมเซนฉะโดจากทีมตัวแทนมหาวิทยาลัย ซึ่งเป็นเหตุผลที่ทำให้เธอข้ามชั้นเรียนมาได้สูงแบบนี้ แต่มันก็มีผลตรงข้าม เพราะนั่นทำให้เธอไม่มีปฏิสัมพันธ์และเพื่อนนั่นเอง

เธอเป็นทายาทของ**สายชิมาดะ**, ซึ่งเป็นสายที่ขึ้นชื่อว่า **“นินจา”** เพราะกลยุทธ์ที่คู่ต่อสู้คาดเดาได้ยาก และเกินกว่าจะทำนายได้ถูก นั่นทำให้สายชิมาดะ ต่างจาก**สายนิชิซึมิ**ที่เป็นระบบแบบแผนอย่างสิ้นเชิง และเธอก็ยังเป็นเหมือนกับ**นิชิซึมิ มิโฮะ**,ตัวอลิสรู้สึกว่าไม่ได้ชอบสิ่งที่ตัวเองกำลังเป็นอยู่มากนัก นอกจากนี้เธอยังขอปฏิเสธที่จะอยู่ทีมเดียวกับมิโฮะ โดยเหตุผลที่ว่า ไม่สามารถสู้กับมิโฮะได้อีกด้วย

## ข้อมูลส่วนตัว

อลิสเป็นเด็กผู้หญิงตัวเล็ก เธอมีสีผมและดวงตาเป็นสีน้ำตาลอ่อนจนเกือบเป็นสีบลอนทอง เธอไว้ผมทรงหางม้าปัดออกซ้ายและผูกด้วยริบบิ้นสีดำ ตอนที่*สวนสนุกของโบโกะ* เธอยังพกกระเป๋าสีชมพูอีกด้วย

## อุปนิสัยของตัวละคร

อลิสเป็นคนที่ขี้อายมาก ตอนที่สวนสนุกของโบโกะ หลังจากที่มิโฮะได้ยกตุ๊กตาโบโกะให้ตัวเธอก็ไม่ได้กล่าวอะไรและรีบวิ่งหนีไปทันที ถึงแม้ว่าเธอจะดูเป็นเด็กมาก แต่เธอก็ยังฉลาดกว่าอายุและมีความสามารถทางเซนฉะโดสูงมาก ตัวเธอนั้นอาจจะเป็นคนที่เข้าถึงยาก เพราะขี้อาย แต่ก็สามารถพัฒนาได้เรื่อยๆอย่างแบบที่เธอเป็นในตอนพิเศษของตัวเอง

ใน drama CD, ดูเหมือนว่าอลิสจะไม่ค่อยเข้าใจคำว่ามิตรภาพมากนัก เธอเป็นคนที่ไม่มีเพื่อนเยอะสักเท่าไหร่ ต่อให้เป็นคนในทีมก็ตาม เหมือนว่าตัวอลิสนั้นจะขาดทักษะทางด้านการเข้าสังคม เพราะข้อจำกัดทางด้านของอายุทำให้เธอไม่กล้าที่จะเข้าหาใคร รวมไปถึงตอนที่เธอจะให้ตุ๊กตาโบโกะคืนกับมิโฮะ ตัวเธอก็ยังแสดงท่าทางที่เขินอายมากๆ เธอมีสิ่งที่ต่างจากนิชิซึมิ มิโฮะอยู่หลายอย่าง แต่พวกเธอก็มีสิ่งที่เหมือนกันอย่างการเข้าสังคมที่ไม่ค่อยถนัด แต่ทั้งสองคนก็สามารถเป็นเพื่อนกันได้ และนั่นก็ช่วยให้อลิสรู้สึกโดดเดี่ยวน้อยลง

## ภูมิหลังของตัวละคร

ตัวเธอปรากฏตัวครั้งแรกตอนเจอกับ**ทีมอังโกะ**ที่สวนสนุกของโบโกะ, ซึ่งเธอได้ตะโกนว่า “พยายามเข้า โบโกะ” เช่นเดียวกับมิโฮะ

หลังจากที่ทีมอังโกะมาที่ร้านขายของที่ระลึก, ทั้งอลิสและมิโฮะต่างจับจ้องไปที่สิ่งเดียวกันนั่นคือตุ๊กตาหายากที่เหลือตัวสุดท้ายของโบโกะ ซึ่งท้ายที่สุดแล้วมิโฮะก็ได้มอบให้กับอลิส แต่อลิสรับมันมาแล้วรีบเดินหนีไปเพราะความเขินอายของตัวเอง

หลังจากนั้น,เธอก็ปรากฎตัวในฐานะของหัวหน้าหน่วยของทีมตัวแทนมหาวิทยาลัยพร้อมกับ**อาซุมิ**,**เมกุมิ**และ**รูมิ**ในการแข่งฝึกซ้อมของเธอ ซึ่งอลิสเอาชนะมาอย่างง่ายดาย หลังจากที่เธอได้พูดคุยกับแม่ของเธอ เธอได้เสนอเงื่อนไขหนึ่งถ้าหากว่าเธอสามารถเอาชนะสายนิชิซึมิตามที่แม่บอกได้ นั่นคือการบูรณะสวนสนุกโบโกะใหม่อีกครั้ง

อลิสและรถถังของเธอกลายเป็นหนึ่งในรถถังที่แข็งแกร่งที่สุดในการต่อสู้ โดยเธอบังคับการรถังชื่อว่า **Centurion Mk.I A44** ถึงแม้ว่าตัวเธอจะไม่ได้มีส่วนร่วมตลอดการต่อสู้ก็ตาม

อย่างไรก็ตาม, หลังจากที่เธอได้แสดงฝีมือให้เห็น เธอและรถถังของเธอสามารถเอาชนะ**ทีมจิฮาตัน**และ**ทีมเป็ด**ลงได้ทั้งหมด นอกจากนี้เธอยังเป็นคนยิง**ทีมเต่า**และ**ทีมตัวนิ่ม** รวมไปถึงการจัดการ**ทีมกระต่าย**อย่างง่ายดาย และเธอยังจัดการ**ทีมนกเป็ดน้ำ**และ **CV33** ก่อนที่จะเข้าประจัญหน้ากับพี่น้องจากสายนิชิซึมิอีกด้วย

ในการต่อสู้อันเป็นบทสรุปของการแข่งขันคราวนั้น, ทีมของอลิสแลดูจะได้เปรียบกว่าเล็กน้อย เพราะจำนวนรถถังที่เป็นต่อมากกว่าจำนวน 3 ต่อ 2 คัน แต่พิษสงของพี่น้องสายนิชิซึมิสามารถจัดการลูกทีมของเธอจนเหลือแค่เธอคนเดียวได้ แต่ตัวเธอก็เกือบจะเอาชนะมิโฮะได้เช่นกัน ก่อนที่เธอจะเป็นฝ่ายแพ้มิโฮะไปอย่างน่าเสียดายชนิดที่เธอเองก็ไม่คาดคิดถึงสิ่งที่มิโฮะทำ

หลังจากจบการแข่งขัน, อลิสได้มาแสดงความยินดีต่อมิโฮะ โดยการมอบตุ๊กตาตัวเดียวกันกับที่มิโฮะเคยมอบให้เธอคืนเพื่อเป็นของที่ระลึก ก่อนที่จะมีการถ่ายรูปกันกับ**ทีมโออาไร**ทั้งหมด ซึ่งเป็นสาเหตุที่ทำให้เธอนั้นอยากที่จะสัมผัสชีวิตของมัธยมสักครั้งในตอนพิเศษของตัวเธอเอง

แต่ถึงเธอจะแพ้ในท้ายที่สุด, สวนสนุกของโบโกะก็ยังได้รับการบูรณะอยู่ดี

## เกร็ดความรู้เพิ่มเติม

* นามสกุลของอลิส, **ชิมาดะ** หมายถึง “ชิมะ”(島)ที่แปลว่าเกาะ และ “ดะ”(田) ที่แปลว่าทุ่งกว้าง
	+ นามสกุลเธอยังสามารถอ้างอิงถึง**พันตรีชิมาดะ โทโยซะกุ**, หนึ่งในพลรถถังชั้นยอดใน**ยุทธการแม่น้ำสลิม**ในมลายูอีกด้วย
* เช่นเดียวกับมิโฮะ, เธอเป็นแฟนตัวยงของโบโกะ ถึงขนาดที่ใส่เงื่อนไขในการแข่งเข้าไปว่า ถ้าเธอชนะ แม่ของเธอจะต้องบูรณะสวนสนุกใหม่ให้
* อลิสมักจะถือวิทยุสื่อสาร ตอนที่เธอพยายามจะสื่อสารกับสามทหารเสือของเธอ
* การโผล่ออกมานอกรถถังสามารถทำให้ทัศนวิสัยของผู้บังคับการรถถังดีขึ้น ซึ่งอลิสก็ทำเช่นนั้น และเธอเป็นเพียงแค่*หนึ่งในแปด*ผู้บังคับการรถถังที่ทำแบบนี้ด้วย
* อลิสส่งสัญญาณมือตอนให้คำสั่งกับลูกทีมโดยที่เธอนั้นไม่ได้พูดเลยแม้แต่น้อย
* อลิสจัดการรถถังของทีมผสมโออาไรได้*สิบคัน* ซึ่งเป็นจำนวนที่มากกว่าทุกคนในการต่อสู้คราวนั้น
* ระหว่างการฝึกซ้อม เธอบังคับการรถถัง **M4 Sherman** สีขาว
* ห้องของเธอเต็มไปด้วยของชิ้นเล็กชิ้นน้อยที่เกี่ยวกับโบโกะ และเลขห้องของเธอคือ 204
* อลิสอายุ 13 ปี (ทั้งนี้ความคิดของเธอก็สูงเท่าระดับมหาวิทยาลัยแล้ว)
* อ้างอิงจาก drama CD , ตัวเธอชื่นชอบชุดที่มีจีบแถบริบบิ้น
* อลิสคิดว่าโบโกะคือรักแท้ของตัวเอง
* อ้างอิงจากตอนพิเศษของตัวเธอเอง, เธอมีอาการเมาเรือ
* วันเกิดของอลิสคือวันที่ 24 ตุลาคม ซึ่งตรงกับเหตุการณ์สำคัญทางประวัติศาสตร์ในปี 1944 นั่นคือ**ยุทธนาวีอ่าวเลย์เต** ซึ่งเป็นวันที่**เรือบรรทุกเครื่องบินซุยคาคุ**และ**เรือประจัญบานมุซาชิ**จมลง และยังเป็นยุทธนาวีครั้งใหญ่ที่สุดในสงครามโลกครั้งที่สองอีกด้วย
	+ นอกจากนี้,ในวันเดียวกันของปี 1945 ก็ได้เป็นวันก็ตั้ง**สหประชาชาติ**อีกด้วย